Záverečná  správa  o ukončení projektu
Multifunkčné kultúrne a knižničné centrum – obnova a revitalizácia historických budov Univerzitnej knižnice v Bratislave

Úvod

     Univerzitná knižnica v Bratislave (ďalej len UKB) realizovala v rokoch 2001 až 2006  projekt Multifunkčné kultúrne a knižničné centrum – obnova a revitalizácia historických budov Univerzitnej knižnice v Bratislave (ďalej len MKKC), ktorý bol financovaný z úveru z Rozvojovej banky Rady Európy (ďalej len CEB) a zo štátneho rozpočtu SR. 

     UKB sídli v centre Starého Mesta, v pamiatkovo exponovanej zóne Bratislavy v objektoch, ktoré sú nehnuteľnými stavebnými pamiatkami prvej kategórie. Budovy knižnice boli v roku 2000 vo veľmi schátranom stave, prevádzka viacerých sektorov si vyžadovala náročnú údržbu, niektoré z nich sa nevyužívali vôbec a bolo potrebné ich revitalizovať. Stavebné rekonštrukcie v minulosti, naposledy v 50. a 60. rokoch 20. storočia, negatívne zasiahli do pamiatkového charakteru budov a z architektonického i funkčného hľadiska boli poplatné dobe realizácie. V súčasnosti v nich už nebolo možné prevádzkovať modernú knižničnú ustanovizeň, a to tak z hľadiska ochrany a skladovania knižných fondov, ako aj služieb používateľom. Sklady svojou kapacitou a úrovňou neumožňovali plniť funkcie depozitnej knižnice, unikátne a vzácne knižné fondy plesniveli, knižnica mala skôr charakter skanzenu, ako modernej informačnej inštitúcie. Za týchto okolností nebolo možné rozvíjať  tradičné knižničné činnosti a služby a len v limitovanej miere bolo možné zavádzať nové informačné technológie, a to na neporovnateľne nižšej úrovni ako je tomu v podobných inštitúciách vo svete.  

     Cieľom investovania do rekonštrukcie budov UKB bolo tento neutešený stav zmeniť. Prípravné a prieskumné práce boli limitované skutočnosťou, že prevádzka knižnice pre verejnosť pred začatím stavebných prác, a dlho aj počas ich trvania, nebola prerušená. Výsledky predbežných prieskumov, sond a meraní, vykonané na štandardnej úrovni, však neukázali na všetky problémy, riziká a nálezy, ktoré sa naplno prejavili až počas výstavby. Do značnej miery to súviselo s exponovanou lokalitou a schátraným stavom budov. Niektoré skutočnosti boli za týchto okolností nepredvídateľné, prejavili sa až počas výstavby a ovplyvnili čas realizácie i výslednú cenu projektu MKKC.

     Rozpočet projektu bolo schválený uznesením vlády SR č. 344 z 19. apríla 2001  v sume 306,3 mil. Sk,  z čoho bol úver z CEB 137,150 mil. Sk a  137, 150 mil. Sk + 32 mil. Sk na DPH zo štátneho rozpočtu SR. Úver v uvedenej výške z  CEB v Paríži bol Slovenskej republike poskytnutý na základe tzv. Feasibility Study (úvodného projektu), spracovaného UKB vo februári r. 2001. Projekt predpokladal 40 % budov ponechať v pôvodnom stave,
40 % obnoviť s malými stavebnými zásahmi a na 20 % vykonať nové dodávky a práce.
V priebehu výstavby sa  však vzhľadom na skutočnú potrebu ukázal tento objem finančných prostriedkov z viacerých dôvodov ako nedostatočný. Najmä z dôvodov narušenia statiky a pamiatkovej ochrany rekonštruovaných budov bolo nevyhnutné  vykonať ich rozsiahlejšiu obnovu, ako sa dalo vopred predpokladať. Financovanie stavby bolo preto upravené ďalšími uzneseniami vlády SR, a to uznesením vlády SR č. 785 z 10. júla 2002 (zvýšenie rozpočtových nákladov na sumu 361,3 mil. Sk vrátane DPH), uznesením vlády SR č. 195 z 3. marca 2004  (zvýšenie rozpočtových nákladov  na 496,98 mil. Sk vrátane DPH) a uznesením vlády SR č. 463 zo 17.mája 2006, ktorým  sa rozpočet projektu zvýšil na konečných 521,98 mil. Sk vrátane DPH.

Finančný plán projektu

     Podľa uznesenia vlády SR č. 344 z 19. apríla 2001 sa predpokladalo čerpanie rozpočtu projektu MKKC v rokoch  2001 až 2003 v členení podľa hlavných rozpočtových položiek:

                                                                                                  (v mil. Sk)
Rok	CEB
50 %	Štátny rozpočet SR	Spolu
	
		50 %	DPH		
2001	7,500	7,500	1,000	16,00	
2002	75,000	75,000	18,000	168,000	
2003	54,650	54,650	13,000	122,300	
Spolu	137,150	137,150	32,000	306,300	

Celkové plánované náklady projektu podľa hlavných rozpočtových položiek:

Položky pracovného rozpočtu	v mil. Sk bez DPH	
Štúdie	    2,100	
Projekty	    8,400	
Pozemok	    0	
Príprava pozemkov	    0	
Pozemné staviteľstvo	187,900	
Verejné služby	    0	
Zariadenie a stroje	  38,000	
Nepredvídané náklady (technické a cenové riziká)	  37,900	
Celkové náklady	274,300	

     Zvýšenie rozpočtových nákladov projektu MKKC o 55 mil. Sk spolu na sumu 361,3 mil. Sk (vrátane DPH) malo podľa uznesenia vlády SR č. 785/2002 investorovi umožniť realizovať projekt v členení na tri čiastkové stavby podľa prepracovaného projektu pre stavebné povolenie s predpokladaným čerpaním do konca roka 2003 tak, aby sa na dofinancovanie 3. stavby použili len zdroje štátneho rozpočtu. 

 Investor rozčlenil celú stavbu MKKC na tri čiastkové stavby: 

1. Kláštor klarisiek.
2. Palác Uhorskej kráľovskej komory a palác Leopolda de Pauliho.
3. Podzemné sklady, Nové sklady, Lisztov pavilón a Lisztova záhrada. 

     Zámerom tohto rozdelenia bolo umožniť postupné dokončovanie stavebných objektov a ich nezávislú kolaudáciu a odovzdávanie do užívania. Na to boli potrebné tri samostatné stavebné povolenia. Realizovanie stavby ako celku, teda všetkých troch objektov podľa jedného stavebného povolenia,  by bolo oddialilo možnosť užívania jednotlivých objektov samostatne pred skolaudovaním posledného z nich. V konečnom dôsledku by to znamenalo ďalšie predraženie stavby, prenájom náhradných skladových priestorov na prechodné uskladnenie  knižného fondu, znemožnené čiastočné využívanie zrekonštruovaných objektov verejnosťou a pod. 

     Rozhodnutie o vytvorení stavby č. 3 bolo prijaté v priebehu projektových prác vzhľadom na požiarne a bezpečnostné hľadiská a výsledky statických a pamiatkových prieskumov, podľa ktorých bolo nutné pristúpiť k zmenám v pôvodnom lokalitnom programe stavby. Popri nepredvídateľných technických rizikách na stavbe č. 2 sa celkový rozpočet stavby zvýšil najmä výstavbou nových podzemných a nadzemných skladov podľa zmeneného projektu. Nové sklady nahrádzajú z už uvedených dôvodov zrušené dovtedy využívané a chýbajúce skladové priestory v areáli knižnice. Bez výstavby nových skladov by sa fakticky  zmenšila skladová kapacita knižnice, čím by sa výsledný efekt celého projektu MKKC minul účinkom.  
	
     Uznesením č. 195 z 3. marca 2004 vláda SR schválila návrh na zvýšenie rozpočtových nákladov stavby MKKC o ďalších 135,68 mil. Sk  na sumu 496,98 mil. Sk vrátane DPH. Bol to dôsledok pokračujúcich projektových zmien vyvolaných archeologickými nálezmi, prieťahmi zo strany účastníkov stavebných konaní a ďalších vopred nepredvídateľných pamiatkových a statických nálezov. Nezávislý technicko-ekonomický expertízny posudok potvrdil opodstatnenosť zvyšovania ceny prác a objektivizoval rozsah vecného plnenia a finančných nákladov na uvedenie stavby do prevádzky. Výsledkom vykonaného posudku bolo zbúranie nevyhovujúceho objektu skladov v areáli  tzv. Lisztovej záhrady postaveného
v  60. rokoch 20. storočia a jeho nahradenie novostavbou knižných skladov s dvomi podzemnými a štyrmi nadzemnými podlažiami. Všetky stavebné práce na 3. stavbe MKKC boli vykonávané v rámci schváleného rozpočtu. Do každého podlažia stavby boli zabudované koľajnice pod posuvné regály a na dve podlažia boli tieto regály aj osadené. V prípade použitia  klasických stacionárnych knižných regálov (ktoré boli k dispozícii zo zrušených starých skladov) by naďalej pretrvával problém nedostatku skladových priestorov
a nepružného systému sprístupňovania knižných fondov. Veľká časť knižného fondu v objeme asi 400 tis. knižničných jednotiek by sa musela ďalej deponovať v skladoch dislokovaných mimo areálu knižnice. Uznesenie vlády č. 463 zo 17. mája 2006, ktorým sa účelovo zvýšili rozpočtové náklady stavby MKKC o 25 mil. Sk na sumu 521,98 mil. Sk (vrátane DPH), umožnilo skompletizovať technologickú časť skladov kompaktnými knižnými regálmi na všetkých podlažiach novostavby skladov. Kapacita skladov sa tým zvýšila o asi 30 % v porovnaní použitím stacionárnych regálov. 

    Cieľom realizácie projektu bolo obnoviť historické a  kultúrne dedičstvo sanovaním    fyzického stavu budov a vybudovať moderné multifunkčné kultúrne a knižničné centrum. Dokončením projektu sa výrazne zlepšili podmienky pre rozvoj knižničných činností a služieb. V turisticky atraktívnej mestskej lokalite sa prostredníctvom MKKC širokej verejnosti sprístupnili na rozličné kultúrne a spoločenské aktivity niektoré časti budov, ktoré sa doteraz používali na skladovanie kníh alebo len chátrali a nevyužívali sa vôbec.

Charakteristika prác

     Projekt  MKKC pozostával z 3 stavieb, ktoré boli rekonštrukcie v 50 - 60. rokoch nedostatočne udržiavané a väčšina častí budov a technických zariadení bola v zlom
a súčasným normám  nevyhovujúcom stave. Budova knižných skladov po dokončení v  60. rokoch 20. storočia nebola skolaudovaná a jej 30-ročná prevádzka bola fakticky nelegálna. Navyše bola čiastočne (18m2 ) postavená na cudzom pozemku. Projekt obnovy, rekonštrukcie a doplnenia o nové časti stavieb bol u jednotlivých stavieb  riešený takto: 

     Stavba č. 1 - Rekonštrukcia a obnova objektu Klariská 3,5 v Bratislave -  budova bývalého Kláštora klarisiek na parcele č. 369, 370, kat. u. BA MČ Staré mesto. 
     Budova je kultúrnou pamiatkou evidovanou v Ústrednom zozname nehnuteľných kultúrnych pamiatok pod č. 78/1. Projekt riešil rekonštrukciu dvojposchodovej, čiastočne podpivničenej štvorkrídlovej budovy postavenej okolo kláštorného dvora s dvoma prepojovacími krídlami ku kostolu klarisiek vytvárajúcimi malé nádvorie.

Predmetom rekonštrukcie a obnovy bola: 

-	výmena krytiny, klampiarskych výrobkov a obnova krovu, 
-	odvlhčenie zavlhnutých častí stavby, 
-	obnova vnútorných omietok a fasád,  
-	úprava dispozície o 2 nové výťahy (1 osobný, 1 nákladný), 
-	nové sociálne zariadenia a vstup pre imobilné osoby , 
-	nová vrátnica, bufet, spoločenská miestnosť,
-	presklenie chodieb, úprava dvora so sadovými úpravami a s obnovenou studňou, 
-	klimatizácia skladov, zriadenie reštaurátorských dielní, 
-	účelovo upravené a chránené klimatizované priestory pre historické knižné fondy,
-	nové podlahy a dlažby, nátery a maľby, 
-	repasácia okien a dverí, 
-	obnova výtvarných a architektonických prvkov v rozsahu inventarizácie a podmienok 
      pamiatkového dohľadu,
-	vyhotovenie    nových inštalácií, zdravotechniky, elektriny s novými svietidlami
      a  rozvádzačmi, VZT, MaR, slaboprúdu s koncovými zariadeniami EPS, PSN, PTV, DR        
      a  štruktúrovanej kabeláže,
-	rekonštruovanie rozvodov inžinierskych sietí vrátane nových prípojok a novej vodovodnej 
      šachty,
-	projekt riešil aj požiarnu bezpečnosť stavby a  búracie práce.

Celková úžitková plocha bez podkrovia je  4 496 m2 a plocha obnovenej dlažby  dvora pri kostole 245 m2. Celkový obstavaný priestor je 26 243 m3.

     Stavba č.2 - Rekonštrukcia a obnova objektu Michalská 1, Ventúrska 11-13 zjednotila komplex historických budov pozostávajúci z objektov:
1. Paláca Uhorskej kráľovskej komory na Michalskej ulici č.1 v Bratislave. Objekt je kultúrnou pamiatkou evidovanou v Ústrednom zozname nehnuteľných kultúrnych pamiatok pod č. 99.
2. Paláca Leopolda de Pauliho na Ventúrskej 11 a 13. Objekt je kultúrnou pamiatkou evidovanou v Ústrednom zozname nehnuteľných kultúrnych pamiatok pod č. 46.

Predmetom rekonštrukcie a obnovy bola: 

-	výmena krytiny, klampiarskych výrobkov, obnova krovu, 
-	odvlhčenie zavlhnutých častí stavby, obnova vnútorných omietok a fasád,  
-	obnova sociálnych zariadení, výmena podláh a dlažieb, 
-	obnova náterov a malieb, 
-	výmena starých okien za nové, repasácia dverí, 
-	obnova dlažby vnútorných dvorov, 
-	obnova výtvarných a architektonických prvkov v rozsahu inventarizácie a podmienok -  
      stanovených pamiatkovým dohľadom,
-	rozsiahla úprava dispozície  so zásahmi do nosných prvkov budov, 
-	nová kotolňa a strojovňa VZT v podkroví s novými rozvodmi UK,
-	vyhotovenie viacúčelovej prednáškovej sály v 1. PP na mieste zrušenej kotolne,
-	nová strojovňa VZT a chladenia v 1. PP na mieste zrušeného dopravníka kníh,
-	prestropenie (zasklenie) nádvoria paláca de Pauliho s novou kamennou dlažbou, 
      s podlahovým vykurovaním a obnovenou studňou pre polievanie tzv. Lisztovej záhrady,
-	vyhotovenie informačného stánku na nádvorí s novým schodiskom,
-	vyhotovenie nových sálových priestorov pre voľný výber dokumentov na 2. a 3. NP,
-	vyhotovenie galérií v študovniach,
-	vytvorenie novej internetovej  študovne, 
-	vyhotovenie nového únikového požiarneho schodiska,
-	vyhotovenie nového vstupu do knižnice pre návštevníkov s elektronickou ochranou 
      dokumentov a priestorom pre elektronický výber dokumentov (OPAC),
-	vyhotovenie novej požičovne  kníh,
-	bezbariérový prístup na všetky podlažia a do priestorov Lisztovej záhrady, 
-	nová šatňa a sociálne zariadenia v 1. PP,
-	zriadenie kuchyniek a sociálneho zázemia (aj pre imobilných návštevníkov),
-	nové sklady kníh v podkroví a 1. PP a rekonštrukcia  skladov v 3. NP,
-	2 osobno-nákladné výťahy a 3 nákladné výťahy na dopravu kníh a zvýšenie požiarnej 
      odolnosti dverí existujúceho výťahu,
-	zriadenie 4 garážových boxov pre parkovanie vozidiel,
-	vyhotovenie bufetu na 1. NP so zázemím pre prípravu studených jedál a nápojov,
-	vyhotovenie reštaurácie na 2. NP s zázemím pre prípravu teplých jedál a nápojov,
-	vyhotovenie samostatného zamestnaneckého vstupu s vrátnicou,
-	zriadenie výstavnej miestnosti  s prístupom pre verejnosť z ulice,
-	účelové vyhotovenie priestorov nového výpočtového strediska, novej digitálnej telefónnej 
      ústredne, štruktúrovanej kabeláže s výstupmi aj pre telefónne prístroje v celom objekte, 
-	vyhotovenie systémov chránených vstupov do vybraných priestorov,
-	zriadenie dielne pre údržbu a  dielne knihárskeho pracoviska,
-	rekonštrukcia trafostanice so zvýšením jej výkonu výmenou transformátorov na 2x 400kVA,
-	vyhotovenie prepojenia slaboprúdu medzi stavbou č. 2. a č.1,
-	nová prípojka plynu a  jej rozvod po fasáde do kotolne,
-	nové inštalácie Zt, El s novými svietidlami a rozvádzačmi, VZT a chladenia, MaR,
-	slaboprúd s koncovými zariadeniami EPS, PSN, PTV, DR a štruktúrovanej kabeláže, 
-	rekonštruované rozvody inžinierskych sietí vrátane nových prípojok,
-	projekt riešil aj požiarnu bezpečnosť stavby a  búracie práce i demontáž starej technológie.

     Celková úžitková plocha je 19 607 m2 a plocha obnovenej dlažby v otvorených nádvoriach     je 285  m2. Celkový obstavaný priestor je 88 091 m3.

     Stavba č.3 - Sklady a záhrada, Ventúrska 11 -  pred rekonštrukciou Lisztov pavilón, 
Lisztova záhrada a nové nadzemné sklady s nefunkčným dopravníkom kníh  zo 60. rokov 20. storočia.

Predmetom projektu bolo:

-	archeologický prieskum Lisztovej záhrady v 2 etapách. Rozsah prieskumu a spôsob  konzervácie bol vyhotovený podľa záverov  v záverečných správach zásypom, bez  prezentácie,
-	zbúranie nových skladov zo 60. rokov 20. storočia, ktoré MÚ MČ Bratislava - Staré Mesto  
-	osvedčil pre účel skladov listom zn. SU-2003/1065/So z 14.05.2003, pretože mali nedostatočnú únosnosť pre použitie kompaktných regálov na optimálne využitie celého   skladového priestoru,
-	budova mala 1 podzemné a 4 nadzemné podlažia, murované a betónové steny, stĺpy,  prievlaky a stropy zo železobetónu s celkovou  úžitkovou plochou 1 614,17 m2, pochôdznu  strechu 171,97 m2, jej  obstavaný priestor bol  5 598,00  m3,
-	statické zabezpečenie okolitých objektov a výkopu  archeologického nálezu mikropilotami,
-	vyhotovenie novej budovy  podzemných skladov vybavenej  kompaktnými regálmi,
Novostavba je celá z betónových stien, stĺpov, prievlakov a trámkových železobetónových stropov, založený na železobetónovej základovej doske, zasypaná zeminou. Má 2 podzemné podlažia konštrukčnej  výšky 2,7m. Sklady sú vybavené  samostatnou  VZT, zariadeniami na odvlhčovanie a  zavlhčovanie skladov, UK, El, slaboprúdom, Zt. Je napojený na elektroinštaláciu, Zt, UK a slaboprúd stavby nových skladov. Celková úžitková plocha novostavby je : 404,10 m2 a  tvorí plochu skladov. Celkový  obstavaný priestor : 1 550,50 m3,
-	vyhotovenie novej budovy nadzemných   skladov s kompaktnými regálmi. 
Novostavba je celá z betónových stien, stĺpov, prievlakov a trámkových železobetónových stropov, založený na železobetónovej základovej doske, s dreveným krovom a plechovou  krytinou. Má 2 podzemné a 4 nadzemné podlažia nerovnakých výšok. Vonkajšie steny skladov sú zateplené polystyrénom, strecha nobasilom. Sklady sú vybavené 2 osobno-nákladnými výťahmi a  samostatnou  VZT, zariadeniami na odvlhčovanie a zavlhčovanie skladov, UK, El, slaboprúdom, Zt s sociálnymi zariadeniami. Je napojený na elektroinštaláciu, Zt, UK a slaboprúd stavby č.2. Celková úžitková plocha novostavby je 1 976,75 m2, z toho plocha skladov je 1 586,85 m2. Celkový obstavaný priestor je  7 636,03 m3. 

Predmetom rekonštrukcie a obnovy Lisztovho pavilónu bola: 

-	výmena krytiny, klampiarskych výrobkov, obnova krovu, 
-	odvlhčenie zavlhnutých častí stavby, obnova vnútorných omietok a fasád, nové podlahy       a dlažby, nátery a maľby, 
-	repasácia okien a dverí, 
-	obnova výtvarných a architektonických prvkov v rozsahu inventarizácie a podmienok pamiatkového dohľadu,
-	výmena starých okien a dverí za nové  a obnova  sociálnych zariadení,
-	vyhotovenie nových inštalácií Zt, El s novými svietidlami a rozvádzačmi, slaboprúd            s koncovými zariadeniami EPS, PSN, DR a  štruktúrovanej kabeláže,
-	rekonštrukcia rozvodov inžinierskych sietí a kanalizácia nových anglických dvorcov pri susedných objektoch.
Úžitková plocha  je 126,0 m2 , obstavaný priestor je 756,0 m3.

Rekonštrukcia Lisztovej záhrady:

-	na celkovej ploche záhrady 931 m2 , bolo vyhotovených  470 m2  zelene s automatickým 
-	polievaním, 
-	178,6 m2 novej  dlažby pred reštauráciou a Lisztovým pavilónom,
-	188,5 m2 nových  chodníkov z mramorovej drte. 

Celková úžitková plocha je 831,1 m2.  

      Stavenisko bolo na zastavaných pozemkoch UKB v centrálnej mestskej zóne hlavného mesta SR v Bratislave. Pozemky sú vo vlastníctve stavebníka. Bolo potrebné vykúpiť malú časť pozemku pod novými skladmi vybudovanými v 60 rokoch na cudzom pozemku. Realizácia stavebných prác bola vykonávaná za prevádzky knižnice s tým, že sa pracoviská
a sklady počas výstavby premiestňovali. Nakoľko na stavbe neboli žiadne plochy pre zariadenie staveniska boli na tento účel využité vnútorné dvory. Pre ich využitie bola vyhotovená dočasná kanalizácia s odvedením dažďových vôd, dočasný rozvod UK a vody. Tieto plochy nepostačovali, preto bolo nutné zaujať aj verejné priestranstvá v okolí rekonštruovaných budov a samostatný vstup nákladných vozidiel a mechanizmov do pešej zóny. Pre vyhotovenie presklenia nádvoria paláca L. de Pauliho bolo vyhotovené špeciálne priestorové lešenie so stavebným výťahom pre dopravu konštrukcie a presklených prvkov. Pre realizáciu stavby č. 3 bol vyhotovený samostatný základ s ukotvením vežového žeriavu, ktorý mal dosah nad podzemné i nové sklady. Na dopravu a odvoz sute boli použité na všetkých stavbách stavebné výťahy, zhozy a kontajnery. Vybúraný a demontovaný materiál bol odvážaný a uložený na skládku. Pri realizácii boli dodržané nariadenia, resp. obmedzenia mesta pre tonáž vozidiel, v čase ich nasadenia a v dĺžke pracovného času, resp. práce v dňoch pracovného pokoja.

Popis potrebných prác

     Prípravné práce
     Prípravné práce boli zabezpečené zmluvami a objednávkami. Projektant stavby bol vybraný verejnou súťažou. V prvej verejnej súťaži vyhlásenej vo Vestníku VO č. 9/2001, ktorá bola pre formálne nedostatky zrušená, predložilo ponuky 10 uchádzačov. V druhej verejnej súťaži predložili ponuky 4 uchádzači. Súťaž bola ukončená 8. októbra 2001 podpísaním zmluvy č. 40/2001 s projektantom J. Bahnom. Ostatné prípravné práce boli objednané na základe vyhodnotenia cenových ponúk a termínovej naliehavosti ich vykonania. Zhotoviteľ stavby bol vybraný užšou súťažou vyhlásenou vo Vestníku VO/2002 pod             č. 01420-MUP zo 6. februára 2002. Súťažnú ponuku predložili 4 uchádzači. Súťaž bola ukončená 26. júla 2002 podpísaním zmluvy so zhotoviteľom HORNEX, a.s. Bratislava  (ZoD č. 114/2002).

     Všetky zmeny a ďalšie nevyhnutné  projektové práce boli dohodnuté zmluvne výlučne  len s projektantom, ktorý bol vybraný verejnou súťažou. Všetky zmeny  rozsahu  prác doložené  odovzdanou projektovou dokumentáciou alebo zápismi v stavebnom denníku a cenové  úpravou stavby boli dohodnuté dodatkami k uzavretej zmluve výlučne so zhotoviteľom vybraným v užšej súťaži, rokovacím konaním bez zverejnenia  podľa platného znenia zákona o verejnom obstarávaní. 

     Stavebné povolenia

Stavba č. 1 - Rekonštrukcia objektu Klariská 3,5
-	Stavebné povolenie č. ZP- 10346/2002- Ja/60/G z 11. júna 2002, Okresného úradu Bratislava I. Rozhodnutie nadobudlo právoplatnosť 26. septembra 2002.
Stavba č. 2 - Obnova a revitalizácia historických budov UK, vrátane inžinierskych sietí
-	Stavebné povolenie č. ZP- 13165/2002-Ja/127/G, Okresného úradu Bratislava I,                  z 20. augusta 2002. Rozhodnutie nadobudlo právoplatnosť 20. septembra 2002.
-	Stavebné povolenie na zmenu stavby pred dokončením č. SU-2004/11018/67084-K/228-Si, Mestskej časti Bratislava Staré Mesto. Rozhodnutie nadobudlo právoplatnosť 6. augusta 2004
Stavba č. 3 - Sklady a záhrada
-	Rozhodnutie o umiestnení stavby MKKC - Obnova a revitalizácia objektov UK
v Bratislave. Stavba č. 3 Ventúrska 11, Sklady a záhrada č. SU-2004/26860/98097- UR/KŠ,  Mestskej časti Bratislava Staré Mesto z 20. decembra 2004, Rozhodnutie nadobudlo právoplatnosť 25. januára 2005.
-	Rozhodnutie o povolení odstránenia stavby- Objekt Nové sklady Klariská 1, č. SU- 2004/27172/77836-K/274-Si,  Mestskej časti Bratislava Staré Mesto, z 15. októbra 2004. Rozhodnutie nadobudlo právoplatnosť 10. novembra 2004.
-	Stavebné povolenie stavby č.3 – MKKC -  Obnova a revitalizácia objektov UK                     v Bratislave, Ventúrska č. 11- sklady a záhrada, č. SU-2005/04/34154/30137- G/19-Si, Mestskej časti Bratislava Staré Mesto, z 8. marca 2005. Rozhodnutie nadobudlo právoplatnosť po nadobudnutí právoplatnosti rozhodnutia Krajského stavebného úradu v Bratislave č. A/2005/732/MRV, ktorý zamietol odvolanie Márie Frimmelovej a potvrdil rozhodnutie o  stavebnom povolení dňa 7. júna 2005.
-	Stavebné povolenie na zmenu stavby pred dokončením stavby č.3 – MKKC - Obnova a revitalizácia objektov UK v Bratislave, Ventúrska č. 11 - sklady a záhrada, č. SU- 2006/34154/34929-K/118- Si , Mestskej časti Bratislava Staré Mesto z 26. mája 2006.  Rozhodnutie nadobudlo právoplatnosť 13. júna 2006.

Kolaudačné rozhodnutia

Stavba č. 1 - Rekonštrukcia objektu Klariská 3, 5
-	Rozhodnutie o povolení užívania zmeny dokončenej stavby - Klariská ul. č.3-5, I. stavba - prestavba objektu vrátane inžinierskych sietí bolo vydané 7. júla 2003 
pod č.SU-200312700/H/71/So. Mestskej časti Bratislava Staré Mesto. Rozhodnutie nadobudlo právoplatnosť dňa  7. júla 2003.
Stavba č. 2 - Obnova a revitalizácia historických budov UK, vrátane inžinierskych sietí 
-	Rozhodnutie o povolení predčasného užívania časti stavby MKKC - Obnova a revitalizácia objektov UK v Bratislave v rozsahu časti 2/1, kotolňa a plynomerňa 2/2, kanalizačná prípojka, vodovodná prípojka, plynová prípojka, pod č. SU- 2004/26438/78180-H/152-Si, Mestskej časti Bratislava Staré Mesto, vydané 27. septembra 2004. Rozhodnutie nadobudlo právoplatnosť 29. októbra 2004,
-	Rozhodnutie o povolení užívania zmeny stavby - MKKC - Obnova a revitalizácia objektov UK v Bratislave - stavba č.2,Michalská 1, Ventúrska č. 11, 13, časť 2/1 a 2/2 bolo vydané    3. augusta 2004 pod č.SU-2004/11018/67084-K/228-Si, Mestskej časti Bratislava Staré Mesto. Rozhodnutie nadobudlo právoplatnosť dňa 6. augusta 2004.

Stavba č.3- Sklady a záhrada
-	Rozhodnutie na trvalé užívanie  tukovej kanalizácie od zariaďovacích predmetov kuchyne, lapač tukov  KLARTEC typ KL LT 1 pb v rámci stavby  MKKC - Obnova a revitalizácia objektov UK v Bratislave, Ventúrska č. 11 - 13 bolo vydané 6. novembra 2006. 
pod č. ZPS2006/07791/SVE I. - 1350, Obvodným úradom životného prostredia v Bratislave Rozhodnutie nadobudlo právoplatnosť 22. novembra 2006. 
-	Rozhodnutie o povolení užívania stavby - MKKC Obnova a revitalizácia objektov UK         v Bratislave, Ventúrska č. 11 - sklady a záhrada bolo vydané 20. septembra 2006 
pod č.SU-2006/34154/05/59397-H/111-Si, Mestskej časti Bratislava Staré Mesto.
Rozhodnutie nadobudlo právoplatnosť 25. septembra 2006 .

Ďalšie údaje o projekte
-	Dátum uzavretia zmluvy o dielo č. 114/2002 so zhotoviteľom stavby  MKKC - Obnova a revitalizácia objektov UK v Bratislave, stavby  č. 1, 2, 3: 26. júl 2002.
-	Dátum začatia prác na realizácii stavby :
Na stavbe č.1: 1. august 2002 v rozsahu  prevzatia staveniska podľa zápisu v stavebnom denníku.
Na stavbe č. 2: 19. september 2002  v rozsahu podľa zápisu v stavebnom denníku.
Na stavbe č. 3: 18. september 2002 v rozsahu potrebnom pre archeologický prieskum, ktorý bol  1. januára 2003 prerušený a dokončený 19. mája 2003.
Na stavbe č. 3: 20. október 2004 začatie zásypu archeologického nálezu, s prerušením prác  po jeho zásype 2. decembra 2004.
Na stavbe č. 3: 17. január 2005 začatie demolácie nových skladov na Klariskej 1.
Na stavbe č. 3:  4. apríl 2005 začatie statického zabezpečenia okolitých budov mikropilotami.
Na stavbe č. 3: 21. apríl 2005 začatie archeologického prieskumu pod základmi podzemných skladov do 27. mája 2005.
Na stavbe č. 3 : 13. jún 2005 podľa novej projektovej dokumentácie skladov a záhrady .

     Pôvodný zmluvný termín ukončenia stavby v roku 2003 sa z objektívnych dôvodov nebolo možné splniť. Investor musel modifikovať v priebehu prác svoje zámery v súlade s novými zisteniami o stave stavebných konštrukcií a statiky historických budov, novými poznatkami o stave pamiatkových nálezov a zmenami v technológii dopravy knižného fondu vo výpožičnom procese vzhľadom na zmeny v rozmiestnení skladov. Súčasne sa aktualizoval potrebný  rozsah  stavebných prác a stavebných profesií vzhľadom na rozsah ich rekonštrukcie zistený po odkrytí. Uvedené zmeny si vyžiadali zvýšenie rozpočtu stavby. Boli uzavreté nové zmluvné vzťahy s pôvodnými dodávateľmi projektových a stavebných prác s novými termínmi ukončenia jednotlivých stavieb. 

Knižnica bola pre verejnosť zatvorená 17. apríla 2003 a znovu sprístupnená 19. apríla 2005.

Stavba č. 1 - budova kláštora klarisiek na Klariskej ul. č. 3 - 5 

     Rekonštrukčné práce boli ukončené v rozsahu vyhotoveného realizačného projektu. Zhotoviteľ stavbu odovzdal investorovi s dokumentáciou skutočného vyhotovenia, dokladovou časťou, s atestami a certifikátmi potrebnými pre kolaudáciu. Objekt sa dočasne využíval administratívnymi a prevádzkovými útvarmi knižnice na služobné účely až do dokončenia stavby č. 2, do ktorej sa po dokončení premiestnila väčšina pracovísk                    a zamestnancov. V máji 2004 bola v obnovených priestoroch budova knižnice na Klariskej ul. otvorená a verejnosti sprístupnená  Dokumentačná knižnica NATO  v septembri 2004  znovu otvorené  Stredisko UNESCO a v priebehu roku 2004 boli zaplnené i sklady kníh a začali činnosť i ostatné plánované prevádzky. 

Stavba č. 2 – budovy palácov uhorskej kráľovskej komory na Michalskej ul. č. 1 
                      a Ventúrskej ul. č. 13 (stavba č. 2/1) a Leopolda de Pauliho (stavba č. 2/2) 
                      na Ventúrskej ul. č. 11

      Stavba bola po dohode investora, projektanta a zhotoviteľa pracovne rozčlenená na dve časti (2/1 a 2/2). Účastníci stavby k tomu pristúpili vzhľadom na reálnosť uvoľňovania priestorov a termínov dodávania realizačných projektov, v ktorých sa čiastočne menilo dispozíčné riešenie renovovaných objektov. Rekonštrukčné práce sa v 1. polroku 2003 vykonávali v utlmenom režime vzhľadom na  problémy s uvoľňovaním skladových priestorov a nutnými úpravami realizačnej dokumentácie. Zhotoviteľ odovzdal stavbu s dokumentáciou skutočného vyhotovenia investorovi v dvoch etapách tak, ako to bolo zmluvne dohodnuté,
s dokladovou časťou, atestami a certifikátmi potrebnými pre kolaudáciu. Najprv bola skolaudovaná administratívna časť s kotolňou s následným vybavením mobiliárom a v druhej etape časť prístupná verejnosti s následným vybavením mobiliárom, výpočtovou a knižničnou technikou. Od  19. apríla 2005 sa začala pre verejnosť plná  prevádzka tejto časti knižnice.
 
Stavba č. 3 - Podzemné sklady, Nové sklady, Lisztov pavilón a záhrada 

     Vzhľadom na už uvedené dôvody musel byť vyhotovený  nový projekt stavby.  Štúdia stavby  spracovaná projektantom preukázala efektívnosť dokončenia podzemných skladov (s obmedzením vyplývajúcim z potreby zachovať archeologický nález) len za predpokladu, že sa vybuduje ďalší sklad kníh v areáli knižnice. Existujúca budova tzv. Nových skladov, nevyhovujúca zo statických a bezpečnostných dôvodov,  bola zbúraná a na jej mieste bola postavená nová budova s približne dvojnásobnou skladovou kapacitou. V nových podzemných a nadzemných skladoch tým vznikli priestory na skladovanie  1,3 mil. kníh (oproti súčasnej kapacite cca 600 tis. kníh). Zhotoviteľ odovzdal stavbu s dokumentáciou skutočného vyhotovenia  investorovi tak, ako to bolo zmluvne dohodnuté, s dokladovou časťou , atestami a certifikátmi potrebnými pre kolaudáciu. Knihy, ktoré boli na dobu trvania výstavby odsťahované do náhradných priestorov mimo areál knižnice budú kompletne presťahované do nových skladov, do kompaktného regálové systému do konca mája 2007.

Financovanie projektu

     Na realizáciu projektu MKKC k 31. decembru 2006 boli finančné prostriedky čerpané nasledovne: 
                                                                                                                                             (v Sk)
Druh prác	Úhrada
s DPH	DPH	Úhrada
bez DPH	ŠR	CEB	
Prípravné práce stavba č. 1 a 2	1 896 031,60	17 034,30	1 878 997,30	956 532,95	939 498,65	
Prípravné práce stavba č. 3	1 194 470,-	78 900,-	1 115 570,-	1 194 470,-	-	
Projektové práce stavba č. 1 a 2	
7 849 342,-	
852 687,-	
6 996 655,-	
4 382 014,50	
3 467 327,50	
Projektové práce
stavba č. 3	
5 899 814,-	
868 550,76	
5 031 263,24	
5 899 814,-	
-	
Stavebné práce
stavba č. 1	
80 957 816,-	
9 229 363,-	
71 728 453,-	
45 093 589,50	
35 864 226,50	
Stavebné práce
stavba č. 2	
299 055 009,64	
44 862 755,90	
254 192 253,74	
202 176 062,29	
96 878 947,35 	
Stavebné práce
stavba č. 3	
125 125 789,70	
19 621 098,80	
105 504 690,90	
125 125 789,70	
-	
Bankový poplatok	6,70	-	6,70	6,70	-	
Spolu	521 978 279,64	75 530 389,76	446 447 889,88	384 828 279,64	137 150 000,-	

Čerpanie podľa jednotlivých druhov prác:

      -     prípravné práce spolu 	    3 090 501,60 Sk		0,6  % 
-	projektové práce spolu 	  13 749 156,00 Sk		2,6  %
-	stavebné práce spolu	            505 138 615,34 Sk	          96,8  %

Rekapitulácia:
Celkový rozpočet stavby MKKC 				521 980 000,00 Sk
Čerpanie rok  2001až 2006  			                        521 978 279,64 Sk
Zostatok 							           1 720,36 Sk		
Podrobný prehľad financovania projektu MKKC podľa jednotlivých dodávateľov (zmluvných partnerov) tvorí tabuľkovú prílohu č. 1 k tejto správe.  

Záver

     Realizáciou projektu MKKC bola vykonaná obnova a revitalizácia existujúcich priestorov v celkovom objeme :

26 600,85 m2 podlahovej plochy a  124 276,53 m3 obstavaného priestoru.
Skutočná cena vynaložená na 1 m3 skutočného obstavaného priestoru je   4 064,63 Sk. 

     Všetky fyzické a sociálne zámery projektu boli rekonštrukciou splnené a vynaložené finančné prostriedky účelne a efektívne použité.